b'\n_START_ARTICLE_\nGrimsby Town FC\n_START_PARAGRAPH_\nGrimsby Town FC on vuonna 1878 perustettu englantilainen jalkapalloseura. Sen kotipaikka on Yorkshiren ja Humberin hallintoalueella Grimsbyss\xc3\xa4 sijaitseva Cleethorpes. Grimsby Town FC pelaa kaudella 2019\xe2\x80\x932020 Englannin nelj\xc3\xa4nneksi korkeimmalla sarjatasolla kakkosliigassa. Vuodet 2010\xe2\x80\x932016 se pelasi viidennell\xc3\xa4 sarjatasolla konferenssissa._NEWLINE_Grimsby Town nousi kauden 1900\xe2\x80\x931901 p\xc3\xa4\xc3\xa4tteeksi Englannin 1. divisioonaaan. Se putosi takaisin 2. divisioonaan kaksi vuotta my\xc3\xb6hemmin. T\xc3\xa4ll\xc3\xb6in Grimsby j\xc3\xa4i 1. divisioonan toiseksi viimeiseksi 25 pisteell\xc3\xa4 ja j\xc3\xa4tti taakseen vain Bolton Wanderersin, joka ker\xc3\xa4si 19 pistett\xc3\xa4. Parhaimmillaan Grimsby pelasi 1930- ja 1940-luvulla p\xc3\xa4\xc3\xa4sarjatasolla 1. divisioonassa. Seuran paras sijoitus oli viides kaudella 1934\xe2\x80\x931935. Grimsby Town on p\xc3\xa4\xc3\xa4ssyt my\xc3\xb6s FA Cupin v\xc3\xa4lieriin 1936 ja 1939.'